นายกนก อภิรดี กรรมการผู้อำนวยการใหญ่ บริษัทการบินไทยจำกัด(มหาชน) เปิดเผยถึงมาตรการรักษาความปลอดภัยภายในเครื่องบิน เพื่อป้องกันเชื้อไข้หวัดนก ที่ผู้โดยสารทั้งในประเทศและต่างประเทศวิตกกังวลว่า การบินไทยได้ฆ่าเชื้อจำนวน  32  จุด ทั่วบริเวณของเครื่องบิน เพื่อเป็นการป้องกันว่าไม่มีปัญหาติดเชื้อไข้หวัดนกบนเครื่องบินโดยสารทั้งภายในและต่างประเทศแน่นอน เพื่อสร้างความมั่นใจให้แก่ผู้โดยสาร ขณะเดียวกันก็ได้งดเมนูอาหารที่ทำจากไก่ทั้งหมดบนเครื่องด้วย จนกว่ารัฐบาลจะสามารถควบคุมการแพร่ระบาดของเชื้อไข้หวัดนกได้แล้ว การบินไทยจึงจะนำเมนูอาหารไก่เข้ามาเสิร์ฟตามปกติ